बीड़ी
तेंदू के पत्ते के अन्दर तम्बाकू को भर कर धूम्रपान के लिये प्रयोग की जाने वाली वस्तु है यह सिगरेट की तरह से आगे से आग सुलगाकर जलाई जाती है, और भारत के ग्रामीण और शहरी स्थानों में इसे मजदूर और गरीब वर्ग अधिक प्रयोग करता है, बीडी स्वास्थ्य के लिये बहुत ही हानिकारक है और इसके धूम्रपान से फ़ेफ़डों के तथा मुंह के कैंसर जैसे जानलेवा रोग हो जाते हैं।
ई-सिगरेट
नियमित रूप से तम्बाकू पीने वालों की इच्छा में कमी लाने के लिए इलेक्ट्रॉनिक सिगरेट के उपयोग के प्रभावों पर ईस्ट लंदन विश्वविद्यालय में एक शोध किया गया, जिसमें निकोटीन युक्त वाष्प का कश लगाने वालों और बिना निकोटीन के वाष्प का कश लगाने वालों के बीच कोई उल्लेखनीय फर्क नहीं पाया गया। रिपोर्ट में निष्कर्ष निकाला गया कि हालांकि इलेक्ट्रॉनिक सिगरेट निकोटीन से संबंधित लक्षण कम करने में प्रभावी हो सकता है, लेकिन निकोटीन की सामग्री केंद्रीय महत्व की प्रतीत नहीं होती है और यह कि अन्य धूम्रपान संबंधित संकेत (जसे कि स्वाद, धूम्रपान जैसी भाप) अल्पावधि में तम्बाकू से परहेज से जुड़े कष्ट में कमी लाने में मददगार हो सकते हैं।